ИНФОРМАЦИЯ

за

преценяване на необходимостта от ОВОС на ИП

(по Приложение № 2 към чл.6 от Наредбата за ОВОС)

„ТЪРГОВСКИ ЦЕНТЪР“ в УПИ VII – 503.487, обществено обслужващи дейности, жилищно строителство и ТП, в кв.19 по плана на кв.„Захарна фабрика и Тодор Каблешков“, гр.Пловдив, община Пловдив, област Пловдив.

Възложител: „ГАРДЪН СИТИ ПЛОВДИВ“ ЕООД
юни, 2026 год.

УВОД
Настоящата информация относно преценка на необходимостта от извършване на ОВОС е изготвена въз основа на писмо на РИОСВ – гр.Пловдив, изх. № ОВОС-1451-2/ 17.06.2026 г. По обем и съдържание същата отговаря на изискванията на Приложение 2 към чл. 6 от Наредбата за ОВОС (обн.ДВ, бр.25/2003 г., посл. изм. ДВ, бр.9/2024 г)
I. ИНФОРМАЦИЯ ЗА КОНТАКТ С ВЪЗЛОЖИТЕЛЯ
1. Име, местожителство, гражданство на възложителя - физическо лице, търговско наименование, седалище и единен идентификационен номер на юридическото лице:
„ГАРДЪН СИТИ ПЛОВДИВ“ ЕООД
II. РЕЗЮМЕ НА ИНВЕСТИЦИОННОТО ПРЕДЛОЖЕНИЕ

1. Характеристика на инвестиционното предложение
а) размера, засегната площ, параметри, мащабност, обем, производителност, обхват, оформление на ИП в неговата цялост;

Инвестиционното предложение е ново и предвижда изграждането на „Търговски център“ на мястото на част от бившата Захарна фабрика. Търговският център ще се състои от три сгради (1, 2 и 3) с магазини, паркинг за клиенти, зеленина и зона за зареждане. Сграда 1 е едноетажна, а сгради 2 и 3 са двуетажни, изпълнени от стоманобетонови елементи и термопанели. Покрива ще бъде от стоманобетонова конструкция с топло и хидро изолация.

В сграда 1 се разполага хипермаркет.

Разпределението на сграда 2 включва 12 броя магазини, на I етаж и 7 броя магазини на II етаж.

Разпределението на сграда 3 включва 10 броя магазини на I етаж и 9 броя магазини на II етаж.

Предвижда се магазините да бъдат за различни промишлени стоки, в зависимост от търсенето на наемателите.

Търговският център ще се изгради на част от площадката на бившата Захарна фабрика, която е захранена с електричество от мрежата на ЕВН, има изградена водопроводна и канализационна мрежи, които се поддържат от „ВиК“ ЕООД – Пловдив.

б)взаимовръзка и кумулиране с други съществуващи и/или одобрени инвестиционни предложения;
Настоящото инвестиционно предложение за изграждане на „Търговски център“ няма връзка и кумулиране с други съществуващи и одобрени ИП. 
в)използване на природни ресурси по време на строителството и експлоатацията на земните недра, почвите, водите и на биологичното разнообразие;
По време на строителството ще се използват основно горива за строителните машини и традиционни строителни материали за сградите, доставени от лицензирани фирми и от търговската мрежа.

По време на експлоатацията ще се използват основно ел. енергия за битови и търговски нужди, осигурена от съществуващата електроразпределителна мрежа на EVN - България и вода за питейно-битови нужди, осигурена от В и К мрежата, експлоатирана от „ВиК“ ЕООД – гр. Пловдив.
г)генериране на отпадъци – видове, количества и начин на третиране, и отпадъчни води;

По време на подготовката на строителната площадка и разчистването на съществуващите в нея сгради ще се образуват значителни количества строителни отпадъци от събаряне на сградите. Всички те ще се извозват на депото за строителни отпадъци в гр. Асеновград, чрез сключване на договор.

По време на строителството ще се формират основно строителни отпадъци. Те ще се събират в контейнери и ще се изхвърлят на депото за строителни отпадъци. 

По време на експлоатацията на обекта ще се формират основно смесени битови отпадъци от персонала и клиентите. Те ще се събират в контейнерите за битови отпадъци, обслужвани от фирмата по сметосъбиране и сметоизвозване, обслужваща гр.Пловдив.

От дейността на обекта ще се формират само битово-фекални отпадъчни води от санитарните възли. Те ще заустват в градската канализация, експлоатирана от „ВиК“ ЕООД – Пловдив.
д)замърсяване и вредно въздействие; дискомфорт на околната среда;

Изграждането и експлоатацията на търговския център не е свързано с отделяне на вредни емисии, които да създават дискомфорт на околната среда.

По време на разчистването на терена и изграждането на сградите ще се предизвика известно натоварване и дискомфорт на околната среда, свързано с повишаване нивото на шум в района на площадката на обекта. То ще бъде минимално и кратко по продължителност, локализирано само в рамките на имота и няма да предизвика въздействие върху хората, растителния и животински свят в района.
По време на експлоатацията на търговския център не се очаква замърсяване и дискомфорт на околната среда. 
е)риск от големи аварии и/или бедствия, които са свързани с ИП;

По време на изграждането и експлоатацията на сградите няма риск от големи аварии и бедствия.
ж)рисковете за човешкото здраве поради неблагоприятно въздействие върху факторите на жизнената среда по смисъла на §1, т.12 от допълнителните разпоредби на Закона за здравето;

По време на изграждането на „Търговски център“ рискът от инциденти е само за работниците при неспазване на изискванията по охрана на труда. Не съществува риск от инциденти за живеещите в района.

По време на експлоатацията няма риск от големи аварии, инциденти и здравен риск за хората и за околната среда в района.

2.Местоположение на площадката, включително необходима площ за временни дейности по време на строителството

Търговският център се разполага в ПИ с идентификатор 56784.503.487 с площ 36133 м2, урегулиран в УПИ VII – 503.487, общественo обслужващи дейности, жилищно застрояване и ТП. Административният адрес е бул.„България“ №117, в кв.19 по плана на кв. „Захарна фабрика и Тодор Каблешков“, гр. Пловдив. 

На площадката се е разполагала част от бившата Захарна фабрика. 

Не се засягат елементи на Националната екологична мрежа, обекти подлежащи на здравна защита и СОЗ на водоизточници за питейно-битови и минерални води. Не се засягат обекти на културно-историческото наследство. Най-близката защитена зона по Натура 2000 е „Река Марица“ (BG0000578) по Директива за местообитанията.
Няма необходимост от изграждане на нова или промяна на съществуваща пътна инфраструктура, намира се в регулацията и има удобен транспортен достъп. 

Няма трансгранично въздействие.

3.Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС

Съгласно издадената скица, имотът, в който се разполагат сградите на Търговския център е с идентификатор 56784.503.487 с площ 36133 м2 и е урегулиран в УПИ VII -503.487, обществено обслужващи дейности, жилищно застрояване и ТП, в кв.19 по плана на кв.„Захарна фабрика и Тодор Каблешков“,  гр. Пловдив. Административният адрес е бул.„България“ № 117.

Съгласно скицата – виза за проектиране, имотът е разположен в зона „Смф2“ с устройствени показатели:

Пл. – 80% ,  Кинт – 4,8 ,  Озел – 20%, Паркиране /съгласно чл.43, ал.1 и чл.73 от ЗУТ/. Застроената площ на сграда 1 е 4410,90 м2. Застроената площ на сграда 2 е 5205,40 м2. Застроената площ на сграда 3 е 4705,10 м2. Така общата застроена площ за търговския център възлиза на 14321,40 м2.

Пред сградите се предвиждат 300 броя паркоместа за клиенти.

Няма необходимост от изграждане на нова пътна връзка, имотът е разположен на централно място, като е осигурен отделен вход за клиенти и за товарен транспорт за зареждане.

Водоснабдяването и заустването на отпадъчните води ще става от и във В и К мрежа, експлоатирана от „ВиК“ ЕООД – гр. Пловдив.

Електроснабдяването става от съществуващата електропреносна мрежа на EVN – България.

Преди да започне строителството на сградите от търговския център ще трябва да се извърши събаряне на съществуващите на площадката сгради, които са голям брой и с различна застроена площ. Едва след разчистване на площадката ще започне строителството на новите сгради.

На площадката няма съоръжения с наличие на опасни вещества от Приложение № 3 към ЗООС.

4.Схема на нова или промяна на съществуваща пътна инфраструктура

Търговският център се разполага в ПИ 56784.503.487, който е урегулиран в УПИ VII – 503.487 и има съществуващ транспортен достъп до него от север чрез бул.„България“, поради което няма необходимост от изграждане на нова пътна инфраструктура.
5.Програма за дейностите, включително за строителство, експлоатация и фазите на закриване, възстановяване и последващо използване

След изготвянето на работни проекти за „Търговски център“ и тяхното одобряване от община Пловдив ще се получи разрешение за строеж. След изграждането на сградите ще се проведе приемателна комисия и ще се издаде разрешение за ползване на обекта.
На този етап не се предвиждат мероприятия по закриване на обекта.
6.Предлагани методи за строителство

Търговските сгради сгради ще бъдат едноетажна и двуетажни, изпълнени от ст.бетонови елементи и термопанели. Покривите ще бъдат от ст.бетонова конструкция с топло и хидро изолация.
7.Доказване на необходимостта от инвестиционното предложение

Имотът е собственост на Възложителя  и настоящото ИП за изграждане на „Търговски център“ в него е по преценка на Възложителя. То се обслужва от локацията на имота в гр.Пловдив, подходяща за търговска дейност.
8.План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях

Търговският център  ще се изгради в ПИ 56784.503.487, който е урегулиран в УПИ VII – 503.487, гр.Пловдив.
Имотът не попада в границите на защитени територии по смисъла на ЗЗТ. Не попада в границите на защитени зони по Европейската екологична мрежа Натура 2000. Най-близката защитена зона е BG0000587 „Река Марица“, по Директива за местообитанията. 

Не се засягат обекти подлежащи на здравна защита и обекти на културно-историческото наследство.
9.Съществуващо земеползване по границите на площадката или трасето на ИП;

С реализирането на инвестиционното предложение няма да се промени дейността в съседните му имоти, които ще продължават да се ползват по предназначение.
10.Чувствителни територии, в т.ч. чувствителни зони, уязвими зони, защитени зони, СОЗ около водоизточниците и съоръженията за ПБВ и около водоизточниците на минерални води, използвани за лечебни, профилактични, питейни и хигиенни нужди и др.;Национална екологична мрежа.

Теренът, в който ще се реализира инвестиционното предложение, не попада в границите на защитени територии, по смисъла на Закона за защитените територии (ЗЗТ), както и в границите на защитени зони от Европейската екологична мрежа Натура 2000. Най-близката защитена зона е BG0000578 „Река Марица“.
Не се засягат санитарно-охранителни зони (СОЗ) около водоизточниците и съоръженията за ПБВ, и на минерални води.
11.Други дейности, свързани с ИП (напр.добив на строителни материали, нов водопровод, добив или пренасяне на енергия, жилищно строителство)

Няма други дейности, свързани с инвестиционното предложение, освен описаните.
12.Необходимост от други разрешителни, свързани с ИП

За реализацията на инвестиционното предложение са необходими:

- по ЗООС и ЗБР – Решение по Глава шеста от ЗООС и чл.31 от ЗБР, от Директора на РИОСВ-Пловдив

- по ЗУТ – Разрешение за строеж, от Община Пловдив
III.МЕСТОПОЛОЖЕНИЕ НА ИП, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО

1.Съществуващо и одобрено земеползване

Търговският център се разполага в ПИ 56784.503.487, урегулиран в УПИ VII – 503.487 в регулацията на гр.Пловдив, където няма земеделска земя. 
2.Мочурища, крайречни области, речни устия

Няма такива 

3.Крайбрежни зони и морска околна среда

Няма такива

4.Планински и горски райони

Няма такива

5.Защитени със закон територии

Няма такива

6.Засегнати елементи от Националната екологична мрежа

Няма такива
7.Ландшафт и обекти с историческа, културна или археологическа стойност

Ландшафта не се променя значително и запазва урбанизирания си характер. Няма обекти с историческа, културна или археологическа стойност.

8.Територии и/или зони и обекти със специфичен санитарен статут или подлежащи на здравна защита

Няма такива

IV.ТИП И ХАРАКТЕРИСТИКА НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИП:
1.Въздействие върху:

· населението и човешкото здраве – няма и не се очаква. 
· материалните активи – не се засягат материални активи на други собственици
· културното наследство – не се засяга 

· въздуха – качеството на въздуха в района не се засяга
· водата – не се засягат повърхностните и подземни води. Отпадъчните води заустват в градска канализация. 
· почвата – не се засяга. Имотът не е земеделска земя
· земните недра – не се засягат. Изкопите за основи са с малка дълбочина
· ландшафта – не се променя и запазва урбанизирания си характер
· климата – не се променя
· биологичното разнообразие и неговите елементи – флората и фауната не се засягат. Няма наличие на защитени растителни и животински видове.
· защитените територии -  не се засягат
2.Въздействие върху елементите на Националната екологична мрежа, включително на разположените в близост до ИП

Теренът, в който ще се реализира инвестиционното предложение, не попада в границите на защитени територии, по смисъла на Закона за защитените територии (ЗЗТ), както и в границите на защитени зони от Европейската екологична мрежа „Натура 2000“. 
3.Очакваните последици, произтичащи от уязвимостта на ИП от риск от големи аварии и/или бедствия

Няма такива

4.Вид и естество на въздействието – непряко, възстановимо

5.Степен и пространствен обхват на въздействието – географски район, засегнато население, населени места

Въздействието е само в рамките на разглеждания имот. Няма засегнато население и населени места.

6.Вероятност, интензивност, комплексност на въздействието – ниска

7.Очакваното настъпване, продължителност, честотата и обратимостта на въздействие – след започване на експлоатацията дълготрайна, периодична
8.Комбинираното въздействие на други съществуващи и/или одобрени ИП – няма

9.Възможността за ефективно намаляване на въздействията – реална, при спазване на технологичните регламенти 
10.Трансграничен характер на въздействието – няма

11.Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителните отрицателни въздействия върху околната среда и човешкото здраве

От реализацията на инвестиционното предложение не се очакват съществени отрицателни въздействия по отношение компонентите на околната среда и здравето на хората. Поради това не се налагат допълнителни мерки. 
V.ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ

Не е проявен.

